OpenLLM-France/wikimedia huggingface dataset:
# Oscar Ray Bolin

Oscar Ray Bolin Jr. (22 de gener de 1962 - 7 de gener de 2016) va ser un assassí en sèrie estatunidenc condemnat a mort per l'assassinat i violació de tres noies joves a Florida. Va ser executat el 7 de gener de 2016 convertint-se en el primer reu executat aquest any en els Estats Units.

## Crims

El 25 de gener de 1986, Natalie "Blanche" Holley, de 25 anys, va ser descoberta morta en un camp de tarongers, el seu cos presentava ferides punxants.
El 5 de novembre de 1986, Stephanie Anne Collins, de 17 anys, va desaparèixer després d'haver estat vista per última vegada en l'estacionament d'una farmàcia. Les seves restes van ser finalment descobertes prop d'un camí rural un mes més tard (per coincidència, el mateix dia que el cos de Teri Lynn Matthews va ser trobat en el veí comtat de Pasco).
Al matí del 5 de desembre de 1986, el cos vestit de Teri Lynn Matthews, de 26 anys, va ser descobert prop de les vies del ferrocarril en una zona rural del Comtat de Pasco. Ella havia estat apunyalada en el coll i el pit, i colpejada en repetides ocasions en el cap. A pesar que no havia plogut durant diversos dies, la víctima i la seva roba estaven mullades segons els informes. L'autòpsia va revelar la presència de semen a la seva àrea vaginal, encara que no hi havia proves concretes que Matthews havia estat abusada sexualment.
Bolin va ser acusat el 1990 pels tres assassinats i es va sotmetre a tres judicis, un per cada víctima. En cada cas, va ser declarat culpable d'assassinat en primer grau i sentenciat a mort. Encara que cadascun d'aquests veredictes va ser revocat en apel·lació almenys dues vegades per errors processals, els jurats van tornar sistemàticament a emetre un veredicte de culpabilitat (deu en total), encara que en el cas de Natalie Holley per assassinat en segon grau, de manera que per aquest no va rebre finalment una condemna a mort, sinó a cadena perpètua.

## Execució

Oscar Bolin va ser executat amb una injecció letal el dijous 7 de gener de 2016 en la presó Estatal de Florida en Starke, convertint-se en el primer reu executat de l'any als Estats Units. El seu últim menjar va consistir en carn, papes al forn, amanida, pa d'all, pastís de llimona amb merenga i un refresc.

## Vegeu també

* Pena de mort als Estats Units

## Referències

* ↑ Plata, Ana María. «Oscar Ray Bolin, asesino en serie, será ejecutado mañana en Florida». Minuto 30, 06-01-2016. Arxivat de l'original el 2016-01-30. [Consulta: 11 gener 2016].
* ↑ «Oscar Ray Bolin, acusado de asesinar a tres mujeres fue ejecutado en la Florida». Jambalaya News, 08-01-2016. Arxivat de l'original el 2016-04-11. [Consulta: 11 gener 2016].
* ↑ «EUA ejecuta al asesino en serie Oscar Ray Bolin». La Prensa, 08-01-2016. [Consulta: 11 gener 2016].
* ↑ Ollie Gillman i Regina F. Graham. «Serial killer who murdered three women is executed in Florida after a final meal of steak, baked potato and lemon meringue peu» (en anglès). Mail Online, 08-01-2016. [Consulta: 12 gener 2016].
# Otto Paul Hermann Diels

Otto Paul Hermann Diels (Hamburg, Alemanya 1876 - Kiel, 1954) fou un químic alemany guardonat amb el Premi Nobel de Química l'any 1950.

## Biografia

Va néixer el 23 de gener de 1876 a la ciutat d'Hamburg. Fill d'un professor de filologia de la Universitat de Berlín, on hi va estudiar química entre el 1895 i 1899, i es doctorà aquest últim any. L'any 1915 va esdevenir professor titular d'aquesta universitat, esdevenint l'any següent professor a la Universitat de Kiel, càrrec que va desenvolupar fins a la seva jubilació l'any 1945.
Diels va morir el 7 de març de 1954 a la seva residència de Kiel, ciutat situada a l'estat alemany de Slesvig-Holstein.

## Recerca científica

L'any 1906 va descobrir un nou òxid de carboni extremadament reactiu, l'anhídrid malònic. Va desenvolupar un mètode de deshidrogenització selectiva en el qual va utilitzar seleni com a catalitzador, el que va permetre deduir l'estructura dels esteroides.
Posteriorment aconseguí descobrir, en col·laboració amb el seu ajudant Kurt Alder, la síntesi diènica o reacció Diels-Alder. Aquesta consisteix en una reacció en la qual un diè, compost amb dos dobles enllaços, s'afegix a un compost amb un doble enllaç flanquejat per grups de carbonil o carboxil, el que conforma una estructura anellada.
L'any 1950 fou guardonat, juntament amb Kurt Alder, amb el Premi Nobel de Química pel descobriment i desenvolupament de la reacció Diels-Alder.

## Referències

* ↑ «Otto Paul Hermann Diels». Gran Enciclopèdia Catalana. Barcelona: Grup Enciclopèdia Catalana.
* ↑ «The Nobel Prize in Chemistry 1950» (en anglès). Nobelprize.org, web oficial dels Premi Nobel, 1950. [Consulta: 18 juliol 2015].
# Oreophryne anthonyi

Oreophryne anthonyi és una espècie de granota que viu a Papua Nova Guinea.

## Referències

* Richards, S. & Zweifel, R. 2004. Oreophryne anthonyi. Llista Vermella d'Espècies Amenaçades de la UICN 2006. Consulta: 1 de febrer del 2008.
# Osorno la Mayor

Osorno la Mayor és un municipi de la província de Palència, a la comunitat autònoma de Castella i Lleó. Inclou les pedanies de Villadiezma, Las Cabañas de Castilla i Santillana de Campos.

## Demografia

Evolució demogràfica :
| 1991 | 1996 | 2001 | 2004 |
| 1864 | 1839 | 1689 | 1592 |
# Pacha La Pineda

El Pacha La Pineda, és una discoteca del grup Pacha, i una de les més grans d'aquest grup a Catalunya. En un primer moment construïda al municipi de Salou a finals dels anys 80 (1988), actualment està emplaçada a la localitat veïna de Vila-seca (Tarragonès).
Reconegut per molts visitants com el Pachá més majestuós de Catalunya, és una sala de festes molt elegant, de disseny, coneguda internacionalment per molts europeus, sobretot Països Baixos, França i Itàlia i també reconeguda per la seva cartellera de disc jockeys d'alt prestigi. Disposa de 10 barres; 6 a l'interior de la sala, 3 a la terrassa jardí i un fast-food. Cada barra és tematitzada i té una simbologia. A la "main dance room" (sala principal i música dance) existeix la barra de foc, terra i aire, la pista antigament era una peixera i representava l'aigua. A la "CrazyRoom" (sala de música comercial), ubicada a la tercera planta, les barres representen la lluna i un estel. La barra de la sala reservada, "Sala Privée", és una barra de disseny on destaquen els seus materials de primera qualitat. Situada a la primera planta, és una zona exclusiva per a clients que volen tenir una mica més d'intimitat, té una gran vista a la sala principal. Al jardí hi ha una piscina amb una barra, terrassa de tematizació romana i un petit llac amb barra d'estil tropical amb uns palafits per sobre de l'aigua on es pot beure cooktails. Disposa de mil places d'aparcament.
# Pace (Florida)

Pace és una concentració de població designada pel cens dels Estats Units a l'estat de Florida. Segons el cens del 2000 tenia 7.393 habitants.

## Demografia

Segons el cens del 2000, Pace tenia 7.393 habitants, 2.805 habitatges, i 2.092 famílies. La densitat de població era de 304,3 habitants/km².
Dels 2.805 habitatges en un 37,6% hi vivien nens de menys de 18 anys, en un 56,4% hi vivien parelles casades, en un 13,9% dones solteres, i en un 25,4% no eren unitats familiars. En el 20,2% dels habitatges hi vivien persones soles el 6,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,01.
Per edats la població es repartia de la següent manera: un 27,1% tenia menys de 18 anys, un 9% entre 18 i 24, un 30,8% entre 25 i 44, un 23,5% de 45 a 60 i un 9,6% 65 anys o més.
L'edat mediana era de 35 anys. Per cada 100 dones de 18 o més anys hi havia 91,3 homes.
La renda mediana per habitatge era de 36.538 $ i la renda mediana per família de 41.878 $. Els homes tenien una renda mediana de 31.195 $ mentre que les dones 21.648 $. La renda per capita de la població era de 16.591 $. Entorn del 10,5% de les famílies i el 12,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pace». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Pace». American Fact Finder. Oficina del Cens dels Estats Units, 12-01-2010.
Viccionari
# PSI

PSI té els següents significats:
* Entitats:
** Partit Socialista Italià, partit polític italià actiu entre 1882 i 1994
** Nou PSI, partit polític italià que es reclama successor de l'antic PSI fundat el 2001
** Partit Socialista de les Illes, partit polític fundat el 1976 a les Balears
** Partit Socialdemòcrata Independent, federació de partits de caràcter social-demòcrata creada el 1976 a Espanya
** PSI-PSDI Unificats partit polític nascut el 1966 de la unificació del Partit Socialista Italià (PSI) i del Partit Socialista Democràtic Italià (PSDI).
** Partit Socialista de l'Interior, que va adoptar com a nom definitiu Partido Socialista Popular.
* Grec: Psi: vint-i-tresena lletra grega
* Unitats de mesura: PSI (unitat)
* Missatgeria instantània: PSI (client de missatgeria instantània)
# Freiburg

«Freiburg» té aquests significats:
* Freiburg im Breisgau (alemany) o Friburg de Brisgòvia (català), ciutat de Baden-Württemberg (Alemanya)
* Freiburg im Üechtland (alemany) o Friburg (Suïssa), ciutat suïssa, capital del cantó de Friburg
* Freiburg (alemany) o Cantó de Friburg, cantó de Suïssa
* Sport-Club Freiburg, club de futbol alemany de la ciutat de Friburg de Brisgòvia a Baden-Württemberg
* Albert-Ludwigs-Universität Freiburg (alemany) o Universitat de Friburg de Brisgòvia, universitat alemanya
* Arquebisbat de Friburg
# Lake Ronkonkoma

Lake Ronkonkoma és una concentració de població designada pel cens dels Estats Units a l'estat de Nova York. Segons el cens del 2000 tenia 19.701 habitants.

## Demografia

Segons el cens del 2000, Lake Ronkonkoma tenia 19.701 habitants, 6.700 habitatges, i 5.011 famílies. La densitat de població era de 1.549,2 habitants per km².
Dels 6.700 habitatges en un 35,6% hi vivien nens de menys de 18 anys, en un 59,8% hi vivien parelles casades, en un 10,9% dones solteres, i en un 25,2% no eren unitats familiars. En el 20,3% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,86 i el nombre mitjà de persones que vivien en cada família era de 3,32.
Per edats la població es repartia de la següent manera: un 24,7% tenia menys de 18 anys, un 7,4% entre 18 i 24, un 32,6% entre 25 i 44, un 23,2% de 45 a 60 i un 12,2% 65 anys o més.
L'edat mediana era de 37 anys. Per cada 100 dones de 18 o més anys hi havia 90,3 homes.
La renda mediana per habitatge era de 60.209 $ i la renda mediana per família de 67.375 $. Els homes tenien una renda mediana de 50.715 $ mentre que les dones 34.301 $. La renda per capita de la població era de 23.233 $. Entorn del 3,1% de les famílies i el 6,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Ronkonkoma». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Lake Ronkonkoma». American Fact Finder. Oficina del Cens dels Estats Units, 12-01-2010.
# Horcajo de Santiago

Horcajo de Santiago és un municipi de la província de Conca a la comunitat autònoma de Castella la Manxa, situada a la part sud-oest de la província, a 98 km de Conca. En el cens de 2007 tenia 4444 habitants en un territori de 96,03 km².

## Personatges il·lustres

* Lorenzo Hervás y Panduro, lingüista i escriptor jesuïta de la Il·lustració.

## Demografia

Evolució demogràfica :
| 1991 | 1996 | 2001 | 2004 |
| 3546 | 3603 | 3526 | 3679 |

## Vegeu també

* Web oficial de l'ajuntament
# Gafarró dels papirs

El gafarró dels papirs (Crithagra koliensis) és un ocell de la família dels fringíl·lids (Fringillidae).

## Hàbitat i distribució

Habita aiguamolls amb papirs i zones properes a l'est de la República Democràtica del Congo, Uganda, Ruanda, Burundi i oest de Kenya.

## Referències

* ↑ «Gafarró dels papirs». Cercaterm. TERMCAT, Centre de Terminologia. Rev. 10/04/2022(català)
# Los gallos de la madrugada

Los gallos de la madrugada és una pel·lícula espanyola de 1971 dirigida per José Luis Sáenz de Heredia.

## Sinopsi

Quan arriba Lola, una bella dona a un poble de pescadors, despertant les passions de tots els homes que busquen els seus favors, però ella només té ulls per al ric del poble, fins que desencadena un final tràgic.

## Repartiment

* Concha Velasco - Lola
* Fernando Fernán Gómez - afilador
* Alfredo Mayo - Pare de Paco
* Tony Isbert - Paco
* José Sazatornil - Manolo

## Producció

Fou rodada al poble de Las Negras, Níjar, vora del Parc Natural del Cap de Gata. Una mena de suspens amb picardia, de gran impacte popular en el seu moment, especialment recordat per la sensual interpretació de Concha Velasco, absolutament explosiva, en la que va ser la seva desena i última col·laboració amb el director José Luis Sáenz de Heredia després d' El indulto, La verbena de la Paloma, Historias de la televisión, Pero... ¿en qué país vivimos?, Relaciones casi públicas, Juicio de faldas, Me debes un muerto, El alma se serena i La decente. També fou seleccionada per representar a Espanya en la selecció oficial del Festival Internacional de Cinema de Sant Sebastià 1971.

## Referències

* ↑ Las Negras, barcas a la orilla del Mediterráneo, Diario de Almería, 28 d'abril de 2011
* ↑ Revista Decine21.com.
* ↑ «José Luis Saénz de Heredia. Filmaffinity.com».
* ↑ Pel·lícules a la selecció de 1971 al web del Festival

## Enllaços externs

* Los gallos de la madarugada a Cine de barrio, rtve.es
# Monforte

«Monforte» té aquests significats:
* Monforte de Lemos, municipi de la província de Lugo, a Galícia
* Monforte de la Sierra, municipi de la província de Salamanca, a Castella i Lleó
* Monforte de Moyuela, municipi de la província de Terol, a Aragó
* Monforte, municipi al districte de Portalegre, a la regió d'Alentejo i a la subregió de l'Alto Alentejo, Portugal
* Monforte San Giorgio, municipi dins de la província de Messina, Italia
* Andoni Monforte Arregui (1946-), és un advocat i polític basc
* Estació de Monforte de Lemos, estació de ferrocarril situada a la ciutat de Monforte de Lemos, de la província de Lugo
# Horcajo

«Horcajo» té aquests significats:
# Grenada (Mississipi)

Grenada és una població dels Estats Units a l'estat de Mississipi. Segons el cens del 2000 tenia 14.879 habitants.

## Fills il·lustres

* Frank Wright (Jazz) (1935-1990) músic de jazz

## Demografia

Segons el cens del 2000, Grenada tenia 14.879 habitants, 5.701 habitatges, i 3.870 famílies. La densitat de població era de 191,8 habitants per km².
Dels 5.701 habitatges en un 33,4% hi vivien nens de menys de 18 anys, en un 41,9% hi vivien parelles casades, en un 22,2% dones solteres, i en un 32,1% no eren unitats familiars. En el 28,3% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,1.
Per edats la població es repartia de la següent manera: un 27,5% tenia menys de 18 anys, un 9,4% entre 18 i 24, un 26,7% entre 25 i 44, un 20,5% de 45 a 60 i un 15,9% 65 anys o més.
L'edat mediana era de 35 anys. Per cada 100 dones de 18 o més anys hi havia 76,5 homes.
La renda mediana per habitatge era de 25.589 $ i la renda mediana per família de 31.316 $. Els homes tenien una renda mediana de 27.946 $ mentre que les dones 21.913 $. La renda per capita de la població era de 13.734 $. Entorn del 20,3% de les famílies i el 23,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grenada». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Grenada». American Fact Finder. Oficina del Cens dels Estats Units, 12-01-2010.
Viccionari
# Les Peces

Les Peces és un llogaret de 717 habitants situat al nord-est del terme municipal d'Albinyana, al Baix Penedès. Es troba a la falda de la plana Gener, a mà esquerra de la C-51. Aquesta entitat de població havia tingut alcaldia anys abans de la dictadura. Dins el poble destaquen les cases de Cal Gener, de façana esgrafiada, construïda entre els segles xv i xvi, i reconstruïda el XVIII i Cal Miró també dels segles XV-XVI. L'església del poble està dedicada al Sagrat Cor i data del 1880. Durant els últims anys el poblet ha crescut notablement degut a la construcció de segones residències al voltant del nucli primogeni. La festa major del poble se celebra el cap de setmana més proper a Sant Bartomeu, a finals de juliol o principis d'agost.

## Referències

* ↑ «Albinyana». IDESCAT. [Consulta: 14 setembre 2019].
* ↑ «Recopilan la historia de Les Peces, que llegó a tener alcalde propio». Diari de Tarragona, 08-04-2018 [Consulta: 14 setembre 2019].
* ↑ Jesús Giralt. Atles comarcal i municipal de Catalunya. Volum 5. Barcelona: Enciclopèdia Catalana, 2006. ISBN 978-84-412-1429-3.
* ↑ «Festa Major de les Peces (Albinyana)». Genaralitat de Catalunya. [Consulta: 15 setembre 2019].
# 38 d'Aquari

38 d'Aquari (38 Aquarii) és una estrella de la constel·lació equatorial d'Aquari. Té una magnitud aparent de 5,83.

## Referències

* ↑ Afirmat a: Catalogue of two-dimensional spectral types for the HD stars, Vol.4. Indicat a la font segons: SIMBAD. Autor: Nancy Houk. Llengua del terme, de l'obra o del nom: anglès. Data de publicació: 1988.
* 1 2 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* 1 2 3 «The atmospheric parameters and spectral interpolator for the MILES stars» (en anglès). Astronomy and Astrophysics, 01-07-2011, pàg. 165–165. DOI: 10.1051/0004-6361/201116769.
* 1 2 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Norberto Castro «The IACOB project. III. New observational clues to understand macroturbulent broadening in massive O- and B-type stars» (en anglès). Astronomy and Astrophysics, 19-12-2016. DOI: 10.1051/0004-6361/201628541.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 01-11-2006, pàg. 759–771. DOI: 10.1134/S1063773706110065.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ Anderson, E.; Francis, C. «XHIP: An extended Hipparcos compilation» (en anglès). Astronomy Letters, 38, 5, 2012, pàg. 331. arXiv: 1108.4971. Bibcode: 2012AstL...38..331A. DOI: 10.1134/S1063773712050015.
# Castell Terrades

Castell Terrades és un castell del municipi de Terrades (Alt Empordà) declarat bé cultural d'interès nacional.

## Descripció

Situades a uns dos quilòmetres a llevant del nucli urbà de la població de Terrades, al cim del puig de la Roca.
Es tracta de les escasses restes conservades de l'antic castell de Terrades, força degradades i recobertes de vegetació. En concret, les estructures que han perviscut probablement es corresponguin amb dos trams dels paraments de tramuntana i ponent d'una torre de planta rectangular. El pany nord amida pràcticament un metre d'amplada per uns vuit metres d'alçada i una longitud aproximada de cinc metres. El mur de ponent, en canvi, està força més arruïnat i conserva una longitud aproximada de tres metres. Tot i que actualment està completament tapat per l'abundant vegetació de la zona, sembla que a la part superior del mur llarg, però per la cara interna, hi ha les restes de l'arrencament d'una volta amb empremtes de les llates per encofrar. La construcció és bastida amb carreus de pedra de mida mitjana escairats, disposats en filades regulars. Pels voltants de la construcció hi ha restes de murs enrunats, sobretot a les bandes de migdia i llevant, i enderrocs de pedres procedents d'altres estructures del castell.

## Història

Documentat l'any 1272 quan el castell de Terrades havia estat adquirit pel vescomte de Rocabertí en la permuta que feu amb l'infant Pere al qual entregà Torroella de Montgrí i el castell d'Albons. Des d'aquella data el castell de Terrades fou integrat a la baronia de Sant Llorenç de la Muga, domini de Rocabertí de Peralada. Al segle xiii hi ha documents que parlen de les propietats que tenien al terme de Terrades el priorat de Lledó i la casa del Sant Sepulcre de Peralada. L'any 1293 Jaume II, durant la guerra amb els reis de Mallorca i França, va trametre delegats per fer un inventari dels castells i forces de l'Empordà on hi havia deu homes com a guarnició.

## Referències

* 1 2 3 «Castell Terrades». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].

## Enllaços externs

* «Castell Terrades». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.
# A futura memoria: Pier Paolo Pasolini

A futura memoria: Pier Paolo Pasolini és una pel·lícula documental de 1986 dirigida per Ivo Barnabò Micheli. Va guanyar ex aequo el «Mikeldi de Oro» a la 28a edició del Festival Internacional de Cinema Documental i Curtmetratge de Bilbao (ZINEBI, del 24 al 29 de novembre de 1986).

## Sinopsi

Es tracta d'una recerca per tal de revelar el món interior del director i poeta fecund i provocador Pier Paolo Pasolini, assassinat el 1975 a través de cartes inèdites, el testimoni de persones properes, material d'arxiu sonor i fotogràfic i fragments dels seus discursos i poemes. Ofereix imatges del seu cadàver a la platja d'Ostia i moments del procés Pelosi. També mostra la lectura per Orson Welles del poema de Pasolini Io sono una forza del passato.

## Referències

* ↑ «Palmarès Storico del Festival di Bilbao». Arxivat de l'original el 2011-09-03. [Consulta: 3 abril 2023].
* ↑ A futura memoria: Pier Paolo Pasolini, a Mumovies

## Enllaços externs

* Fragment de la pel·lícula a YouTube
# Acció Popular Catalana

Acció Popular Catalana (APC) fou un partit polític català conservador durant la Segona República Espanyola. Es va fundar l'octubre de 1934 i estava adherit a la CEDA espanyola. Fou dirigit especialment per J. O. Anguera de Sojo, Lluís Jover i Nonell i Josep Cirera i Voltà. Aconseguí un cert predomini entre alguns sectors de propietaris agrícoles en combatre la llei de Contractes de Conreu, més durament encara que el partit conservador majoritari: la Lliga. Aquesta fèrria oposició li va valdre el suport de l'Institut Agrícola Català de Sant Isidre, del qual Cirera en aquells moments era el president. A les eleccions generals del febrer de 1936 per elegir els diputats a les Corts formà part de la coalició del Front Català d'Ordre però no obtingué cap escó. Amb l'esclat de la guerra civil el partit va desaparèixer. Posteriorment molts dels seus dirigents es van integrar al règim franquista.

## Referències

* 1 2 3 Diccionari d'Història de Catalunya; ed. 62; Barcelona; 1998; ISBN 84-297-3521-6; p. 6

## Enllaços externs

* Acció Popular Catalana a Sant Cugat del Vallès